Kopja Informali ta' Sentenza TRIBUNAL GHAL TALBIET ZGHAR Seduta tal-5 ta' Novembru, 2014 Paul Peden K.I. 347774(M) u John Peden K.I. 352519(M) eżerċenti l-kummerċ f'isem id-ditta "Peden Lighting and Interiors" vs. Alexia Parascandalo It-Tribunal Ra l-Avviż tat-Talba fl-ismijiet premessi ippreżentat fit-23 ta' Jannar 2014 fejn l-atturi talbu mingħand il-konvenuta il-ħlas tas-somma ta' tliet mija u sebgħin Ewro (€370) liema somma tirrappreżenta l-bilanċ tal-prezz ta' merkanzija li ġiet ordnata minn u kkonsenjata lill-konvenuta, li minkejja li ġiet interpellata diversi drabi sabiex twettaq il- ħlas, baqgħet inadempjenti. Qrati tal-Gustizzja Kopja Informali ta' Sentenza Ra li mill-atti jirriżulta li għalkemm il-konvenuta ġiet debitament notifikata kemm bl- Avviż tat-Talba u wkoll bl-Avviż tas-Seduta, hija ma kkontestatx il-kawża fit-terminu preskritt mil-liġi u lanqas ma dehret għas-seduti li nżammu quddiem it-Tribunal. Ra l-Kapitolu li ġie ppreżentat mis-soċjetà attriċi u l-fatt li l-konvenuta naqset li tidher sabiex tirrispondih, u għalhekk għandu jittieħed bħala mistqarr. Għaldaqstant, peress li t-talba attriċi tirriżulta sodisfaċentement ippruvata, it-Tribunal jilqa` t-talba attriċi u konsegwentement jikkundanna lill-konvenuta tħallas lill-atturi s- somma ta' tliet mija u sebgħin Ewro (€370), bl-imgħax legali dekorribbli mit-23 ta' Jannar 2014, li hija d-data tal-Avviż tat-Talba, sad-data tal-pagament effettiv. L-ispejjeż huma a kariku tal-konvenuta. Qrati tal-Gustizzja